da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da nl nl en en da es da es es en en da da da es da da sv da en sv da da da da da en da da en da da da da da et da fi de da en da fr da da da da da da da da da da da en da da da da da da en da da da da en da da da da da da da da da da da da sv da da da sv da da da da da da da da en da da da en da da da da da da da da da da da da en da da de da da nl da da it da da da da da da da en da da es it fr es wa da da da da sv pl en en en ru en en en he da da en da it en en en en en it en en en en da en da de da da da en sv en en en da de da da da en sv fr en da en en en da es da es es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Buprenorphin "Actavis"? - Find information på Medicin.dk
Buprenorphin "Actavis" bruges til behandling af
Buprenorphin "Actavis" (2 mg og 8 mg) er et middel til forebyggelse af abstinenssymptomer hos personer, der er afhængige af morfin eller morfinlignende stoffer (fx heroin).
Buprenorphin "Actavis" anvendes som led i en omfattende behandling, der inkluderer lægelig og psykosocial pleje, for at undgå abstinenssymptomer hos personer, der er afhængige af morfin eller morfinlignende stoffer.
Findes som resoribletter, der lægges under tungen.
Behandlingen indledes ved første tegn på abstinenser (ca. 8 timer efter sidste indtag af heroin og 1-2 døgn efter sidste indtag af metadon).
1. dag: sædvanligvis 4 mg stigende med 2 mg hver 1.-2. time til ophør af abstinenser. Døgndosis vil oftest være 8-16 mg, men i nogle tilfælde op til 24 mg.
2. dag: Samme dosis som 1. dag, evt. suppleret med 2-4 mg efter behov
3. og 4. dag: Man opnår sædvanligvis at være uden abstinenser og stoftrang ved 8-24 mg pr. dag (i særlige tilfælde kan doser op til 32 mg pr. dag dog være nødvendige).
Er man i behandling med metadon, anbefales det at reducere metadondosis til under 40 mg dgl., før man skifter til buprenorphin. Behandling med buprenorphin startes først, når man har abstinenssymptomer (oftest først 24 timer eller længere efter sidste methadondosis).
Sædvanligvis 8-16 mg dgl. Dosisintervallet kan evt. øges til hver 2. dag eller 3 gange ugentligt. Højeste dosis er normalt 24 mg pr. dag, men enkelte kan have behov for større doser. Nedtrapning bør foretages gradvist.
Man bør kende graden af opioidafhængighed og tidspunktet for sidste indtag af opioider, før behandlingen startes.
Manglende erfaring vedr. behandling af børn under 15 år og ældre over 65 år.
Resoribletterne må ikke synkes eller tygges.
Flere end 10 ud af 100 personer får bivirkningen.
Mavesmerter, Tandgener, Diarré, Fordøjelsesbesvær, Forstoppelse, Luft fra tarmen, Mundtørhed, Opkastning.
Svimmelhed, Feber, Kraftesløshed, Kulderystelser, Utilpashed.
Knoglesmerter, Ledsmerter, Muskelkramper, Rygsmerter, Øget muskelspænding, Muskelsmerter, Nakkesmerter.
Migræne, Rysten, Ændring i hudens følesans.
Aggressivitet, Angst, Depression, Nervøsitet, Psykoser, Tankeforstyrrelser, Uro og rastløshed, Døsighed.
Astma, Åndenød, Gaben, Halsbetændelse, Hoste, Høfeber.
Besvimelsesanfald, Blodtryksfald når man rejser sig, Væskeophobning i fx arme og ben, Afslapning af karrenes muskler.
Højst 1 ud af 100 personer får bivirkningen.
Leverbetændelse, Ødelæggelse af levercellerne.
Fysisk og psykisk afhængighed.
Allergisk hævelse i ansigtet samt mundhulen og strubehovedet, Anafylaktisk chok - en akut alvorlig allergisk tilstand.
De hyppigste bivirkninger svarer til de sædvanlige symptomer ved afvænning fra morfin eller morfinlignende midler.
Morfin og morfinlignende midler kan give vejrtrækningsbesvær, mens man sover. Ved tegn på vejrtrækningsbesvær bør en lavere dosis overvejes.
Læs generelt om bivirkninger
Ved meget dårligt fungerende lunger eller ved akut alkoholforgiftning bør midlet ikke anvendes.
Midlets sløvende og åndedrætshæmmende virkning forstærkes af alkohol, som bør undgås under behandlingen.
Midlet skal anvendes med forsigtighed ved:
Tilstande med øget tryk i kraniet
Tidligere tilfælde af kramper.
Forsigtighed anbefales ved behandling af unge mellem 15-18 år (pga. sparsom erfaring) og til ældre og svækkede.
Før man starter behandlingen og under behandlingen skal leverens funktion kontrolleres. Hvis man har dårligt fungerende lever, er smittet med hepatitis B eller C eller hvis man samtidig får midler, der kan påvirke leveren, skal man være opmærksom på tegn på overdosering (fx øget sløvhed og hæmmet vejrtrækning).
Bør undgås ved svær overfølsomhed for stærke smertestillende midler, som fx morfin.
Bør undgås, hvis man lider af en bestemt type forstyrrelse af hjerterytmen (QT-forlængelse).
Ved udtalt mundtørhed kan det være vanskeligt at anvende resoribletter.
Midlet kan øge risikoen for forstyrret vejrtrækning, når man sover. Hvis man får symptomer på vejrtrækningsbesvær, når man sover, bør det overvejes om dosis skal nedsættes.
Forsigtighed ved dårligt fungerende lever.
Må ikke anvendes ved meget dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
En række midler (bl.a. visse midler mod svamp, visse antibiotika og visse midler mod HIV) kan øge virkningen af Buprenorphin "Actavis", mens andre midler kan svække virkningen (fx visse midler mod epilepsi).
Forsigtighed ved samtidig behandling med morfin eller morfinlignende smertestillende midler pga. risiko for overdosis. Det kan desuden være vanskeligt, at opnå smertedækning.
Naltrexon (middel mod stofmisbrug) kan blokere buprenorphins virkning og fremkalde abstinenssymptomer.
Benzodiazepiner og benzodiazepinlignende midler (beroligende midler og sovemidler), phenobarbital (epilepsimiddel) samt visse midler mod depression, visse midler mod epilepsi og visse midler mod psykoser forstærker midlets hæmmende virkning på centralnervesystemet (bl.a. med øget sløvhed og påvirkning af vejrtrækningen).
Der er set dødsfald ved samtidig brug af benzodiazepiner pga. undertrykkelse af vejrtrækningen. Man bør undgå samtidig behandling med benzodiazepiner, hvis der er risiko for, at de misbruges.
Samtidig brug af visse midler mod depression (fx SSRI-midler, SNRI-midler), visse smertestillende midler (fentanyl og tramadol), visse midler mod ADHD (amfetamin) og visse midler mod migræne (triptaner) giver risiko for serotoninsyndrom (bl.a. feber, stivhed, rysten, muskelkramper og ændret mental tilstand), der kræver hurtig lægehjælp.
Må kun anvendes under visse forudsætninger.
Der er begrænset erfaring med anvendelse til gravide. Midlet bør ikke anvendes i de sidste 2 uger før forventet fødsel på grund af risiko for nedsat vejrtrækning hos barnet. Anvendes kun i særlige tilfælde efter aftale med lægen.
Læs mere om gravide og medicin
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Forsigtighed tilrådes ved bilkørsel og maskinbetjening.
Læs mere om trafik og medicin
Må ikke tappes. Resoribletter: 7 døgns karantæne. Injektionsvæske: 25 døgns karantæne
Læs mere om bloddonorer og medicin
Anvendelse medfører udelukkelse fra sportsstævner.
Læs mere om doping
Virker ved at forhindre abstinenssymptomer.
Halveringstiden i blodet (T½) ca. 32 timer (resoribletter) og 3-5 dage (depot-injektionsvæske).
Hvis resoribletten synkes, er den næsten uden virkning.
Sublinguale resoribletter. 1 resoriblet indeholder 2 mg eller 8 mg buprenorphin (som hydrochlorid).
Sunset Yellow FCF (Orange yellow S) (E110) : sublinguale resoribletter 2 mg, sublinguale resoribletter 8 mg
Lactose : sublinguale resoribletter 2 mg, sublinguale resoribletter 8 mg
Pakninger, priser, tilskud og udlevering
sublinguale resoribletter 2 mg
sublinguale resoribletter 8 mg
Læs mere om tilskud
Læs mere om udlevering
Se generelt om substitutionsregler
sublinguale resoribletter 2 mg
Buprenorphine "Bluefish" Bluefish, Buprenorphin, sublinguale resoribletter 2 mg
Buprenorphine "Orifarm" Orifarm Generics, Buprenorphin, sublinguale resoribletter 2 mg
Buprenorphine "Sandoz" Sandoz, Buprenorphin, sublinguale resoribletter 2 mg
Subutex Indivior, Buprenorphin, sublinguale resoribletter 2 mg
sublinguale resoribletter 8 mg
Buprenorphine "Bluefish" Bluefish, Buprenorphin, sublinguale resoribletter 8 mg
Buprenorphine "Orifarm" Orifarm Generics, Buprenorphin, sublinguale resoribletter 8 mg
Buprenorphine "Sandoz" Sandoz, Buprenorphin, sublinguale resoribletter 8 mg
Sublinguale resoribletter  2 mg
Sublinguale resoribletter  8 mg
Information til sundhedsfaglige om
30.06.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø